An haifi Baba Gana Kingibe a ( 25), ga watan Yuni (1945), a jahar borno. KARATU ya yi makarantar firamare a Maiduguri A shekara ta ( 1958), ya samu gurbin shiga makarantar sakandare ta lardin Borno. A shekara ta (1960), ya tafi kasar Ingila don samun tallafin gwamnati don kammala karatunsa na sakandire a Kwalejin Bishop's Stortford. A shekara ta (1968), ya sami digirinsa na farko a fannin hulda da kasashen duniya daga Jami'ar Sussex (tare da Thabo Mbeki) kafin ya wuce makarantar BBC television training school da ke Landan. Daga baya Kingibe ya halarci Graduate international studies Gene. AIKI Ya fara aiki a Jami’ar Ahmadu Bello da ke Zariya. kuma ya zama shugaban sashen kula da harkokin yau da kullum a gidan rediyon Arewacin Najeriya (BCNN). A shekara ta (1972), ya shiga aikin ma'aikatar harkokin wajen Najeriya inda ya fara aikinsa a matsayin babban mai ba da shawara kan harkokin siyasa daga bisani ya zama shugaban hukumar kula da harkokin siyasa. A shekara ta (1981), aka nada shi jakadan Najeriya a Girka da Cyrus.